L’Oficina de Sostenibilitat Local organitza un curs sobre aus insectívores
2025-07-24

Dimecres que ve 21 de març, l’Oficina de Sostenibilitat Local de Burjassot, dirigida per la regidora de Medi ambient, Lluna Àrias, ha programat un curs per als amants de les aus, concretament, en aquest cas, es podran conèixer les aus insectívores. El curs, que a partir de les 19 hores tindrà lloc en la Casa de Cultura del municipi, és gratuït.

Aquelles persones a les quals els agraden aquest tipus d’aus i vulguen conèixer la seua morfologia, alimentació o nidificació, entre molts altres detalls, podran fer-ho guiats per Francisco Medina Lloret, membre de la Societat Valenciana d’Ornitologia (SVO) encarregat d’impartir el curs. Francisco també parlarà sobre el descens en la població d’orenetes i falciots, a més de resoldre els dubtes que se’ls puguen plantejar als participants.

Les persones interessades a participar en el curs poden enviar un correu electrònic a sostenibilitat@ayto-burjassot.es o bé cridar a l’Oficina de Sostenibilitat, al 96 364 95 15.